QIShLOQ XO‘JALIGI BIRLAShMALARINING A’ZOLARI, MEVA-SABZAVOT KLASTERLARI IShTIROKChILARI VA TADBIRKORLIK SUBYEKTLARIGA MAHALLIY ShAROITDA YETIShTIRILGAN INTENSIV KO‘ChATLAR (PAKANA VA YaRIM PAKANA) XO‘RAKI, KIShMIShBOP VA SANOATBOP TOK KO‘ChATLARI HAM

O‘zbekiston Respublikasi Prezidentining “Meva-sabzavotchilik va uzumchilik tarmog‘ini yanada rivojlantirish, sohada qo‘shilgan qiymat zanjirini yaratishga doir qo‘shimcha chora-tadbirlar to‘g‘risida” 2019-yil 11-dekabrdagi PQ-4549-son qarori ijrosini ta’minlash, shuningdek, ko‘chatchilik sohasini intensiv texnologiyalar asosida rivojlantirish maqsadida Vazirlar Mahkamasi qaror qiladi:
 1. Quyidagilarni nazarda tutuvchi Qishloq xo‘jaligi birlashmalarining a’zolari, meva-sabzavot klasterlari ishtirokchilari va tadbirkorlik subyektlariga mahalliy sharoitda yetishtirilgan intensiv ko‘chatlar (pakana va yarim pakana) hamda payvandtaglarni sotib olish xarajatlarining bir qismini qoplash uchun subsidiya ajratish to‘g‘risidagi nizom 1-ilovaga muvofiq tasdiqlansin:
 mahalliy sharoitda yetishtirilgan intensiv ko‘chatlar (pakana va yarim pakana) hamda payvandtaglarni (keyingi o‘rinlarda — ko‘chatlar va payvandtaglar) sotib olish xarajatlarining bir qismini subsidiya ajratish yo‘li bilan qoplab berish tartibi;
 ko‘chatlar va payvandtaglar uchun subsidiyaning bazaviy hisoblash miqdorlari;
 ko‘chatlar va payvandtaglar turlari (tok ko‘chatlari, urug‘li va danakli mevalar, yong‘oq mevalari) bo‘yicha koeffitsiyentlarni aniqlash tartibi;
 respublikada ko‘chatlar va payvandtaglarni ekish shartlari;
 Qoraqalpog‘iston Respublikasi Qishloq xo‘jaligi vazirligi va viloyatlar qishloq xo‘jaligi boshqarmalari tomonidan intensiv bog‘ va tokzor barpo etish bo‘yicha loyihalarning manzilli ro‘yxatlarini shakllantirish tartibi;
 ko‘chatlar va payvandtaglarni yetishtirish va yetkazib berish majburiyatlarining bajarilishi bo‘yicha monitoring olib borish tartibi.
 2. Belgilansinki: 
 yangi intensiv bog‘, xo‘raki va kishmishbop tokzorlarni barpo etgan yoki barpo etadigan talabgorlarga ko‘chatlar va payvandtaglarni sotib olish xarajatlarining bir qismini qoplash uchun O‘zbekiston Respublikasi Qishloq xo‘jaligi vazirligi huzuridagi Bog‘dorchilik va issiqxona xo‘jaligini rivojlantirish agentligi qoshidagi Bog‘dorchilik va issiqxona xo‘jaligini rivojlantirish jamg‘armasi hisobidan; 
 sanoatbop tokzorlarni barpo etgan yoki barpo etadigan talabgorlarga ko‘chatlar va payvandtaglarni sotib olish xarajatlarining bir qismini qoplash uchun O‘zbekiston Respublikasi Alkogol va tamaki bozorini tartibga solish hamda vinochilikni rivojlantirish agentligining Vinochilikni rivojlantirish jamg‘armasi orqali respublika budjetidan har yili ajratiladigan mablag‘lar hisobidan subsidiya ajratiladi;
 qishloq xo‘jaligi birlashmalarining a’zolari, meva-sabzavot klasterlari ishtirokchilari va tadbirkorlik subyektlariga ko‘chatlar va payvandtaglarni sotib olish xarajatlarining bir qismini qoplash uchun ajratiladigan mablag‘lardan samarali foydalanilishi O‘zbekiston Respublikasi Moliya vazirligi huzuridagi Davlat moliyaviy nazorati inspeksiyasi tomonidan nazorat qilinadi.
 3. Vazirlar Mahkamasining 2019-yil 11-iyundagi 481-son qarori bilan tasdiqlangan O‘zbekiston Respublikasi Qishloq xo‘jaligi vazirligi huzuridagi Bog‘dorchilik va issiqxona xo‘jaligini rivojlantirish agentligi qoshidagi Bog‘dorchilik va issiqxona xo‘jaligini rivojlantirish jamg‘armasi to‘g‘risidagi nizomga 2-ilovaga muvofiq o‘zgartirish va qo‘shimchalar kiritilsin.
 4. Mazkur qarorning bajarilishini nazorat qilish O‘zbekiston Respublikasi Bosh vazirining agrar va oziq-ovqat sohalarini rivojlantirish masalalari bo‘yicha o‘rinbosari Sh.M. G‘aniyev hamda O‘zbekiston Respublikasi qishloq xo‘jaligi vaziri J.A. Xodjayev zimmasiga yuklansin.
 1. Ushbu Nizom qishloq xo‘jaligi birlashmalarining a’zolari, meva-sabzavot klasterlari ishtirokchilari va boshqa tadbirkorlik subyektlariga mahalliy sharoitda yetishtirilgan intensiv ko‘chatlar (pakana va yarim pakana) xo‘raki, kishmishbop va sanoatbop tok ko‘chatlari hamda payvandtaglarni (keyingi o‘rinlarda — ko‘chatlar va payvantaglar) sotib olish xarajatlarining bir qismini qoplash, shartnoma shartlarini monitoring qilish hamda berilgan subsidiyani qaytarish uchun O‘zbekiston Respublikasi Qishloq xo‘jaligi vazirligi huzuridagi Bog‘dorchilik va issiqxona xo‘jaligini rivojlantirish agentligi (keyingi o‘rinlarda — Agentlik) qoshidagi Bog‘dorchilik va issiqxona xo‘jaligini rivojlantirish jamg‘armasi (keyingi o‘rinlarda — Jamg‘arma) hisobidan subsidiya ajratish tartibini belgilaydi.
 Subsidiyalar: 
 yangi intensiv bog‘, xo‘raki va kishmishbop tokzorlarni barpo etgan yoki barpo etadigan talabgorlarga O‘zbekiston Respublikasi Qishloq xo‘jaligi vazirligi huzuridagi Bog‘dorchilik va issiqxona xo‘jaligini rivojlantirish agentligi (keyingi o‘rinlarda — Bog‘dorchilik va issiqxona xo‘jaligini rivojlantirish agentligi) qoshidagi Bog‘dorchilik va issiqxona xo‘jaligini rivojlantirish jamg‘armasi (keyingi o‘rinlarda — Bog‘dorchilik va issiqxona xo‘jaligini rivojlantirish jamg‘armasi); 
 sanoatbop tokzorlarni barpo etgan yoki barpo etadigan talabgorlarga O‘zbekiston Respublikasi Alkogol va tamaki bozorini tartibga solish hamda vinochilikni rivojlantirish agentligi (keyingi o‘rinlarda — Alkogol va tamaki bozorini tartibga solish hamda vinochilikni rivojlantirish agentligi)ning Vinochilikni rivojlantirish jamg‘armasi (keyingi o‘rinlarda — Vinochilikni rivojlantirish jamg‘armasi) tomonidan ajratiladi. 
 Bunda, subsidiyalar proporsional tarzda ko‘chat va payvandtag turiga qarab tegishli Jamg‘arma tomonidan beriladi. 
 2. Ushbu Nizomda quyidagi tushunchalardan foydalaniladi:
 intensiv bog‘ — intensiv ko‘chatlar (pakana va yarim pakana) hamda payvandtaglardan yetishtirilgan ko‘chatlarni zich ekish sxemasida resurstejamkor agrotexnologik tadbirlarni amalga oshirish asosida tashkil etilgan va suv tejovchi sug‘orish texnologiyalari joriy etilgan mevali bog‘;
 “In-vitro” laboratoriyasi — o‘simlik organizmi to‘qimalarini mikroklonal ko‘paytirish usuli orqali “sog‘lom”, viruslardan holi bo‘lgan payvandtag yetishtirish uchun ixtisoslashgan, maxsus jihozlangan laboratoriya;
 ko‘chatchilik xo‘jaligi — O‘zbekiston Respublikasida meva ko‘chatlarini yetishtiruvchi maqomga va ko‘chatchilikka ixtisoslashgan kamida 2 gektar yer maydoniga ega bo‘lgan xo‘jalik yurituvchi subyekt;
 qishloq xo‘jaligi birlashmasi — fermer xo‘jaliklari, dehqon xo‘jaliklari hamda tomorqa yer egalarini, shuningdek, meva-sabzavot mahsulotlarini yetishtirish va ularni tayyorlash, tashish, saqlash va sotish bo‘yicha faoliyat olib boruvchi jismoniy va yuridik shaxslarni o‘z ichiga olgan yuridik shaxs;
 loyiha tashabbuskori — yangi intensiv bog‘ va/yoki tokzor barpo etish yuzasidan subsidiya olish uchun murojaat qilgan qishloq xo‘jaligi birlashmasi a’zosi, meva-sabzavot klasteri ishtirokchisi yoki tadbirkorlik subyekti;
 meva-sabzavot klasteri — bir yoki bir necha yuridik va jismoniy shaxslar tomonidan bitim asosida zamonaviy texnologiyalardan foydalangan holda urug‘lik, meva-sabzavot mahsulotlarini yetishtirish, qayta ishlash, saqlash, tayyor mahsulot ishlab chiqarish va sotish bo‘yicha qo‘shilgan qiymat zanjiri yaratish yuzasidan hamkorlikni amalga oshirishga qaratilgan faoliyat shakli;
 payvandtag — “In-vitro” laboratoriyasida yoki vegetativ yo‘l bilan ko‘paytirilgan ildiz tizimiga ega bo‘lgan o‘simlik poyasi;
 plantatsiya — qishloq xo‘jaligi birlashmalarining yoki meva-sabzavot klasterining a’zolari tomonidan tutash hududda 10 gektardan kam bo‘lmagan maydonlarda bir xil meva yoki uzum turi ekilgan intensiv bog‘ va/yoki tokzor.
 3. Subsidiyalar ko‘chatlar va payvandtaglarni sotib olish xarajatlarining bir qismini qoplash uchun beriladi, danak va urug‘dan ko‘paytirilgan payvandtaglar (ko‘chatlar) bundan mustasno.
 4. Subsidiyaning bazaviy hisoblash miqdori sotib olinadigan ko‘chatlar va payvandtaglarning har bir donasi uchun quyidagi miqdorlarda belgilanadi: 
 intensiv meva ko‘chatiga — 8 000 so‘m; 
 intensiv meva payvandtagiga — 2 500 so‘m; 
 tok ko‘chatiga — 5 000 so‘m; 
 tok payvandtagiga — 5 000 so‘m. 
 5. Qishloq xo‘jaligi birlashmalari a’zolari, meva-sabzavot klasterlari ishtirokchilari va boshqa tadbirkorlik subyektlariga ko‘chatlar va payvandtaglarni sotib olish xarajatlarining bir qismini qoplash uchun har bir dona ko‘chatga beriladigan subsidiya miqdori uning bazaviy hisoblash miqdoriga mevali ko‘chat turi uchun belgilangan koeffitsiyentni ko‘paytirish yo‘li bilan quyidagicha aniqlanadi: 
 6. Loyiha tashabbuskorlari mazkur Nizomga 1-ilovaga muvofiq intensiv bog‘ va tokzorlarda ko‘chatlarni ekish shartlariga rioya qilishlari lozim.
 7. Ko‘chatlar va payvandtaglarni sotib olish xarajatlarining bir qismi ushbu Nizomga 2-ilovaga muvofiq sxema bo‘yicha qoplab beriladi.
 8. Qoraqalpog‘iston Respublikasi Qishloq xo‘jaligi vazirligi va viloyatlar qishloq xo‘jaligi boshqarmalari har yili 1-noyabrga qadar plantatsiya asosida barpo etiladigan bog‘ va tokzorlar uchun ajratilgan yoki ajratiladigan yer maydonlaridan kelib chiqib, loyiha tashabbuskorlarining ko‘chatlar turlari, navlari va miqdoriga bo‘lgan talabini aniqlash maqsadida bog‘ va tokzor barpo etish bo‘yicha loyihalarning manzilli ro‘yxatini mazkur Nizomga 3-ilovaga muvofiq shakllantiradi.
 9. Qoraqalpog‘iston Respublikasi Qishloq xo‘jaligi vazirligi va viloyatlar qishloq xo‘jaligi boshqarmalari shakllantirilgan manzilli ro‘yxatni o‘n ish kunida Agentlikka taqdim etadi.
 10. Agentlik taqdim etilgan manzilli ro‘yxat asosida o‘n ish kunida “in-vitro” laboratoriyalari va ko‘chatchilik xo‘jaliklarining mahalliy sharoitda yetishtirilgan ko‘chatlar yetkazib berish imkoniyatini o‘rganib, olingan ma’lumotlarni Qoraqalpog‘iston Respublikasi Qishloq xo‘jaligi vazirligi va viloyatlar qishloq xo‘jaligi boshqarmalari orqali loyiha tashabbuskoriga yetkazadi.
 11. Loyiha tashabbuskori ko‘chatlar sotib olishga subsidiya olish uchun Bog‘dorchilik va issiqxona xo‘jaligini rivojlantirish agentligi yoki Alkogol va tamaki bozorini tartibga solish hamda vinochilikni rivojlantirish agentligi va ko‘chat yetkazib beruvchi ko‘chatchilik xo‘jaligi o‘rtasida uch tomonlama shartnomani tuzish uchun Bog‘dorchilik va issiqxona xo‘jaligini rivojlantirish agentligiga yoki Alkogol va tamaki bozorini tartibga solish hamda vinochilikni rivojlantirish agentligiga quyidagi hujjatlarni ilova qilib, elektron imzo bilan tasdiqlangan arizani elektron pochta orqali yuboradi:
 yuridik shaxsning nomi, soliq to‘lovchining identifikatsiya raqami (STIR), tashkiliy-huquqiy shakli, joylashgan joyi (pochta manzili), so‘ralayotgan subsidiyaning maqsadi, miqdori, intensiv bog‘ va/yoki tokzor barpo etilishi rejalashtirilgan yer maydoni, xizmat ko‘rsatuvchi tijorat bankining nomi va bankdagi hisobvarag‘i ko‘rsatilgan subsidiya ajratish to‘g‘risidagi ariza;
 intensiv bog‘ va/yoki tokzor barpo etish uchun yer uchastkasiga bo‘lgan huquqni tasdiqlovchi hujjat nusxasi;
 ushbu Nizomga 4-ilovaga muvofiq shaklda loyiha to‘g‘risida ma’lumot.
 Elektron shaklda taqdim etilgan hujjatlar elektron raqamli imzo bilan tasdiqlanadi. 
 Loyihani moliyalashtirishning aniq manbalari (o‘z mablag‘i, bank krediti, xorijiy investitsiya) ko‘rsatilmagan arizalar ko‘rib chiqilmaydi.
 13. Tegishligiga ko‘ra, Bog‘dorchilik va issiqxona xo‘jaligini rivojlantirish agentligi yoki Alkogol va tamaki bozorini tartibga solish hamda vinochilikni rivojlantirish agentligi (keyingi o‘rinlarda — Agentliklar) loyiha tashabbuskoriga ko‘chatlarni sotib olish uchun beriladigan buyurtmaga avans to‘lovi sifatida subsidiya ajratish yoki ajratishni rad etish to‘g‘risida qaror qabul qiladi.
 14. Subsidiya ajratishni rad etish uchun quyidagilar asos hisoblanadi:
 loyiha tashabbuskori ushbu Nizomning 11-bandida belgilangan shartlarga mos kelmasa;
 ko‘chat yetkazib beruvchi xo‘jalik mevali va uzum ko‘chati yetishtirish uchun ko‘chatchilikka ixtisoslashgan kamida 2 gektar yer maydoniga ega bo‘lmasa, shuningdek, ko‘chatchilikka ixtisoslashgan xo‘jalik bo‘lmasa;
 loyiha tashabbuskori tomonidan taqdim etilgan hujjatlarda Agentliklar tomonidan o‘tkaziladigan o‘rganishlar orqali ishonchsiz va noto‘g‘ri ma’lumotlar mavjudligi yoki ma’lumotlarni buzib ko‘rsatish holatlari aniqlanganda.
 Ushbu bandda qayd etilganidan boshqa holatlardan tashqari loyiha tashabbuskoriga subsidiya ajratishni rad etishga yo‘l qo‘yilmaydi.
 16. Agentlik qabul qilgan qaror to‘g‘risida loyiha tashabbuskorini uch ish kun mobaynida yozma (elektron) ravishda xabardor qiladi va o‘n besh ish kunida loyiha tashabbuskori va ko‘chatchilik xo‘jaligi o‘rtasida ko‘chatlar yetishtirish, yetkazib berish va subsidiya ajratib berish bo‘yicha uch tomonlama shartnoma imzolanadi.
 17. Mablag‘lar ko‘chatchilik xo‘jaliklarining xizmat ko‘rsatuvchi tijorat banklarida ochilgan asosiy hisobvaraqlariga (tashkilotlarning maqsadli mablag‘lari) o‘tkaziladi.
 18. Ko‘chatchilik xo‘jaligi loyiha tashabbuskoriga yetkazib berilayotgan ko‘chatlar uchun Jamg‘armalar tomonidan moliyalashtirilgan mablag‘larni mos ravishda har bir ko‘chat narxidan chegirib qoladi.
 Ushbu ko‘chat narxidan chegirilgan mablag‘lar loyiha tashabbuskoriga taqdim etilgan subsidiya deb hisoblanadi.
 19. Ko‘chatchilik xo‘jaligi mahalliy sharoitda yetishtirilgan payvandtaglarni sotib olish xarajatlarining bir qismini “in-vitro” laboratoriyasiga subsidiya hisobiga oldindan to‘lovni amalga oshirish uchun Agentliklarga quyidagi hujjatlarni yozma yoki elektron shaklda taqdim qiladi:
 yuridik shaxsning nomi, soliq to‘lovchining identifikatsiya raqami (STIR) va tashkiliy-huquqiy shakli, joylashgan joyi (pochta manzili), subsidiya olish maqsadi, miqdori, mahalliy sharoitda ko‘chatlar yetishtirish rejalashtirilgan yer maydoni (kontur raqami), xizmat ko‘rsatuvchi tijorat bankining nomi va bankdagi hisobvarag‘i ko‘rsatilgan holda subsidiya ajratish to‘g‘risidagi ariza;
 yer uchastkasiga bo‘lgan huquqni tasdiqlovchi hujjat nusxasi (payvandtaglar akademik M.Mirzayev nomidagi Bog‘dorchilik, uzumchilik va vinochilik ilmiy-tadqiqot institutining ilmiy-tajriba stansiyalarida yetishtirilgan hollar bundan mustasno).
 Elektron shaklda taqdim etilgan hujjatlar elektron raqamli imzo bilan tasdiqlanadi. 
 22. Subsidiya ajratishni rad etish uchun quyidagilar asos bo‘ladi:
 loyiha tashabbuskori ushbu Nizomning 19-bandida belgilangan shartlarga mos kelmasa;
 payvandtag yetkazib beruvchi ko‘chatchilik xo‘jaligi mevali va uzum ko‘chat yetishtirish uchun ko‘chatchilikka ixtisoslashgan kamida 2 gektar yer maydoniga ega bo‘lmasa, shuningdek, ko‘chatchilikka ixtisoslashgan xo‘jalik bo‘lmasa;
 loyiha tashabbuskori tomonidan taqdim etilgan hujjatlarda Agentliklar tomonidan o‘tkaziladigan o‘rganishlar orqali ishonchsiz va noto‘g‘ri ma’lumotlar mavjudligi yoki ma’lumotlarni buzib ko‘rsatish holatlari aniqlanganda.
 Ushbu bandda qayd etilganidan boshqa holatlarda subsidiya oluvchiga subsidiya ajratishni rad etishga yo‘l qo‘yilmaydi.
 25. Agentliklar “in-vitro” laboratoriyaga imzolangan uch tomonlama shartnoma asosida Jamg‘armalar hisobraqamida mablag‘lar mavjud bo‘lgan taqdirda bir oy muddatda, biroq uzog‘i bilan olti oydan oshmagan muddatda payvandtaglarni yetishtirish va yetkazib berish uchun ko‘chatchilik xo‘jaligi nomidan subsidiyani o‘tkazadi.
 26. Subsidiya mablag‘lari “in-vitro” laboratoriyalarining xizmat ko‘rsatuvchi tijorat banklarida ochilgan asosiy hisobvaraqlariga (tashkilotlarning maqsadli mablag‘lari) o‘tkaziladi.
 27. “In-vitro” laboratoriyasi ko‘chatchilik xo‘jaliklariga yetkazib berilgan payvandtaglar uchun Jamg‘armalar tomonidan moliyalashtirilgan mablag‘ni mos ravishda har bir payvandtag narxidan chegirib qoladi.
 Ushbu payvandtag narxidan chegirilgan mablag‘lar ko‘chatchilik xo‘jaligiga taqdim etilgan subsidiya deb hisoblanadi.
 28. “In-vitro” laboratoriyalari va ko‘chatchilik xo‘jaliklari mahalliy sharoitda ko‘chatlar hamda payvandtaglar yetkazib berishni subsidiya mablag‘lari ajratilgandan (moliyalashtirilgandan) so‘ng 24 oydan oshmagan muddatda yakunlanishi lozim. 
 29. Shartnomada ko‘rsatilgan parametrlar o‘z vaqtida bajarilishini ta’minlash maqsadida Agentlik, akademik M. Mirzayev nomidagi Bog‘dorchilik, uzumchilik va vinochilik ilmiy-tadqiqot instituti tomonidan loyiha tashabbuskori yoki ko‘chatchilik xo‘jaligi ishtirokida har chorak yakuni bo‘yicha subsidiya olgan ko‘chatchilik xo‘jaligi dalasiga va “in-vitro” laboratoriyasiga tashrif buyurgan holda monitoring o‘tkaziladi.
 Monitoring yakunlari bo‘yicha shartnomada ko‘rsatilgan parametrlarning bajarilish holati va ko‘chatlar yetishtirish standartlarga mosligi to‘g‘risidagi ma’lumotlar ko‘rsatilgan holda uch nusxada dalolatnoma rasmiylashtiriladi.
 Dalolatnoma Agentlik, akademik M. Mirzayev nomidagi Bog‘dorchilik, uzumchilik va vinochilik ilmiy-tadqiqot instituti vakili, loyiha tashabbuskori yoki ko‘chatchilik xo‘jaligi rahbari tomonidan imzolanadi. Dalolatnoma bir nusxadan Agentlik, ko‘chatchilik xo‘jaligi va “in-vitro” laboratoriyasida saqlanadi. 
 30. Monitoring jarayonida qishloq xo‘jaligi birlashmalarining a’zolari, meva-sabzavot klasterlari ishtirokchilari va boshqa tadbirkorlik subyektlari, loyiha tashabbuskori, ko‘chatchilik xo‘jaligi yoki “in-vitro” laboratoriyasi tomonidan shartnoma shartlari bajarilmaganligi aniqlangan taqdirda, Agentliklar o‘tkazib berilgan mablag‘larni qaytarish yuzasidan ularga yozma ravishda talabnoma yuboradi. 
 Loyiha tashabbuskori, ko‘chatchilik xo‘jaligi yoki “in-vitro” laboratoriyasi ushbu talabnomani olgan kundan e’tiboran bir oy mobaynida olingan mablag‘larni Agentliklarning tegishli maxsus shaxsiy g‘azna hisobvarag‘iga qaytarishi lozim.
 Agar olingan mablag‘lar belgilangan muddatda qaytarib berilmasa, Agentlik mablag‘larni qaytarish bo‘yicha belgilangan tartibda sudga murojaat qilishi mumkin. Bunda loyihaning bajarilmagan qismiga teng bo‘lgan subsidiya qaytariladi.
 31. “In-vitro” laboratoriyalari va ko‘chatchilik xo‘jaliklarining ro‘yxati O‘zbekiston Respublikasi Qishloq xo‘jaligi vazirligi va Agentliklarning rasmiy veb-saytlarida e’lon qilinadi.
 32. Agentliklar har chorak yakuni bilan ajratilayotgan subsidiyadan foydalanish samaradorligini o‘rganish, tahlil qilish va tahlil natijalari bo‘yicha Vazirlar Mahkamasi va Qishloq xo‘jaligi vazirligiga axborot kiritib boradi.
 33. Qishloq xo‘jaligi birlashmalarining a’zolari va meva-sabzavot klasterlari ishtirokchilariga ko‘chatlar va payvandtaglarni sotib olish xarajatlarining bir qismini qoplash uchun ajratiladigan mablag‘lardan samarali foydalanilishi yuzasidan nazorat O‘zbekiston Respublikasi Moliya vazirligi huzuridagi Davlat moliyaviy nazorati inspeksiyasi tomonidan amalga oshiriladi.
 34. Mahalliy sharoitda ko‘chatlar (pakana va yarim pakana) hamda payvandtaglar yetishtirib berish uchun subsidiya olgan “in-vitro” laboratoriyalari va ko‘chatchilik xo‘jaliklari subsidiyaning maqsadli va samarali ishlatilishi uchun javobgar hisoblanadi.
 35. Ushbu Nizom talablari buzilishida aybdor bo‘lgan shaxslar qonunchilik hujjatlariga muvofiq javob beradilar.
 1. 6-band “b” kichik bandda:
 to‘rtinchi xatboshi quyidagi tahrirda bayon qilinsin:
 “kooperatsiyalarga birlashgan limon yetishtiruvchi fermer va dehqon xo‘jaliklari, qishloq xo‘jaligi korxonalari va tadbirkorlik subyektlariga yangi limonzorlarni barpo etish va ko‘chatlarni xarid qilish bilan bog‘liq bo‘lgan xarajatlarning har bir gektari uchun 30 million so‘mdan oshmaydigan miqdorda”;
 quyidagi mazmundagi beshinchi xatboshi qo‘shilsin:
 “qishloq xo‘jaligi birlashmalari a’zolari va meva-sabzavot klasterlari ishtirokchilariga mahalliy sharoitda har bir intensiv (pakana va yarim pakana) ko‘chat uchun 8 000 so‘m hamda payvandtagning har bir donasi uchun 2 500 so‘m miqdorida”;
 beshinchi-oltinchi xatboshilar tegishlicha oltinchi-yettinchi xatboshilar deb hisoblansin;
 oltinchi xatboshi quyidagi tahrirda bayon qilinsin: 
 “Agar shartnomada suv tejovchi sug‘orish texnologiyalarini joriy etishga, shuningdek, yangi limonzorlarni barpo etish va intensiv ko‘chatlarni (pakana va yarim pakana) hamda payvandtaglarni xarid qilish bilan bog‘liq sarflangan xarajat mazkur kichik bandda belgilangan summadan kam bo‘lgan taqdirda subsidiya shartnomada nazarda tutilgan summaga ajratiladi”.